CELEX: 32011D0246
Language: fi
Date: 2011-04-18 00:00:00
Title: 2011/246/EU: Komission päätös, annettu 18 päivänä huhtikuuta 2011 , rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti ovien, ikkunoiden, ikkunaluukkujen, pimentimien, teollisuusovien ja niihin liittyvien rakennustarvikkeiden osalta tehdyn päätöksen 1999/93/EY muuttamisesta (tiedoksiannettu numerolla K(2011) 2587)  ETA:n kannalta merkityksellinen teksti

19.4.2011   
            
            
               FI
            
            
               Euroopan unionin virallinen lehti
            
            
               L 103/114
            
         KOMISSION PÄÄTÖS,
   annettu 18 päivänä huhtikuuta 2011,
   rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti ovien, ikkunoiden, ikkunaluukkujen, pimentimien, teollisuusovien ja niihin liittyvien rakennustarvikkeiden osalta tehdyn päätöksen 1999/93/EY muuttamisesta
   (tiedoksiannettu numerolla K(2011) 2587)
   (ETA:n kannalta merkityksellinen teksti)
   (2011/246/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan,
   on kuullut pysyvää rakennusalan komiteaa,
   sekä katsoo seuraavaa:
   
               (1)
            
            
               Komissio on hyväksynyt 25 päivänä tammikuuta 1999 tehdyn päätöksen 1999/93/EY (2) rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti ovien, ikkunoiden, ikkunaluukkujen, pimentimien, teollisuusovien ja niihin liittyvien rakennustarvikkeiden osalta.
            
         
               (2)
            
            
               Direktiivin 89/106/ETY 13 artiklassa säädetään, että vaatimustenmukaisuus on vahvistettava kyseisen direktiivin liitteen III mukaisesti.
            
         
               (3)
            
            
               Ovien ja teollisuusovien käyttötarkoituksen tarkistuksen seurauksena vastaavia vaatimustenmukaisuuden osoittamista koskevia menettelyjä olisi muutettava niin, että niihin sisällytetään säännöksiä rakennustarvikkeista sellaisia ikkunoita ja ovia varten, joita ei käytetä palo-/savuosastoinnissa tai poistumisteillä.
            
         
               (4)
            
            
               Sen vuoksi päätöstä 1999/93/EY olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/93/EY liite III tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä huhtikuuta 2011.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      (2)  EYVL L 29, 3.2.1999, s. 51.
   
      LIITE
      
         
            ”LIITE III
            TUOTERYHMÄ
            
               OVET, IKKUNAT, IKKUNALUUKUT, PIMENTIMET, TEOLLISUUSOVET JA NIIHIN LIITTYVÄT RAKENNUSTARVIKKEET
            
            
               (1/1)
            
            1.   Vaatimustenmukaisuuden osoittamismenettelyt
            Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean / Euroopan sähkötekniikan standardointikomitean (CEN/Cenelec) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t):
            
                        Tuote (tuotteet)
                     
                     
                        Käyttötarkoitus (käyttötarkoitukset)
                     
                     
                        Taso(t) tai luokka (luokat)
                     
                     
                        Vaatimustenmukaisuuden osoittamismenettely(t)
                     
                  
                        Ovet ja teollisuusovet (niihin liittyvillä tarvikkeilla tai ilman)
                     
                     
                        Palo-/savuosastointi tai poistumistiet
                     
                     
                        —
                     
                     
                        1
                     
                  
                        Muut ilmoitetut erityiskäyttökohteet ja/tai käyttökohteet, joihin kohdistuu muita erityisvaatimuksia, erityisesti äänieristyksen, energian, tiiviyden ja käyttöturvallisuuden osalta (EI palo-/savuosastointiin, EI poistumisteille)
                     
                     
                        —
                     
                     
                        3
                     
                  
                        Vain sisäisiin kulkuyhteyksiin
                     
                     
                        —
                     
                     
                        4
                     
                  
                        Ikkunat (niihin liittyvillä tarvikkeilla tai ilman)
                     
                     
                        Palo-/savuosastointi ja poistumistiet
                     
                     
                        —
                     
                     
                        1
                     
                  
                        Muut
                     
                     
                        —
                     
                     
                        3
                     
                  
                        Oviin, teollisuusoviin ja ikkunoihin liittyvät rakennustarvikkeet
                     
                     
                        Palo-/savuosastointi ja poistumistiet
                     
                     
                        —
                     
                     
                        1
                     
                  
                        Muut
                     
                     
                        —
                     
                     
                        3
                     
                  
                        Ikkunaluukut ja pimentimet (niihin liittyvillä tarvikkeilla tai ilman)
                     
                     
                        Ulkokäyttöön
                     
                     
                        —
                     
                     
                        4
                     
                  
                        
                                    Menettely 1:
                                 
                                 
                                    Ks. direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta.
                                 
                              
                                    Menettely 3:
                                 
                                 
                                    Ks. direktiivin 89/106/ETY liitteessä III olevan 2 kohdan ii alakohdan vaihtoehto 2.
                                 
                              
                                    Menettely 4:
                                 
                                 
                                    Ks. direktiivin 89/106/ETY liitteessä III olevan 2 kohdan ii alakohdan vaihtoehto 3.
                                 
                              
                  Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.”